Държавен вестник, бр. 35, 2006 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  35
(7) Решенията се приемат с обикновено мно-
зинство от състава на комисията.
(8) Член на комисията, който не е съгласен с
мнението на мнозинството, подписва решението
с особено мнение и излага писмено мотивите си.
Чл. 10. (1) Централната комисия се произ-
нася по искания на правоимащи лица за устано-
вяване на обстоятелства, за които липсват из-
цяло или част от изискваните писмени доказа-
телства, ако липсата им е удостоверена от съот-
ветните органи по чл. 3, ал. 3, т. 1.
(2) Исканията по ал. 1 могат да се правят и
служебно от органите на Министерството на
вътрешните работи, в случай че в архивния фонд
не се съхраняват безспорни доказателства от-
носно репресираното лице, времетраенето или
характера на репресията, за което се уведомя-
ват правоимащите.
(3) При разглеждане на исканията по ал. 1 се
допускат всички доказателствени средства,
включително свидетелски показания, депози-
рани пред комисията в писмена форма с нота-
риално заверен подпис.
Чл. 11. Решението на централната комисия,
с което се признава за установено наличието
или липсата на незаконна репресия, както и
нейното времетраене, е окончателно.
Чл. 12. Лицата, които са били незаконно
репресирани заради техния произход, полити-
чески убеждения или религиозни вярвания през
периода от 12 септември 1944 г. до 10 ноември
1989 г., имат право да получат към пенсията си
или към сбора от получаваните пенсии месеч-
ната добавка по чл. 9 ЗПГРРЛ, ако са:
1. осъдени по наказателни дела, с изключе-
ние на осъдените от Народния съд 1944—1945 г.,
освен ако са реабилитирани по съдебен ред,
деянията им са амнистирани или присъдите им
са отменени по реда на надзора;
2. незаконно задържани в поделенията на
Министерството на вътрешните работи и дру-
ги места;
3. въдворявани в трудововъзпитателни об-
щежития, лагери и други подобни места, както
и принудително трудово мобилизирани;
4.  интернирани, изселвани и заселвани по
административен ред;
5.  осъдени по наказателни дела за неиздъл-
жени държавни доставки;
6.  български граждани, насилствено изселе-
ни в Съветския съюз;
7.  осъдени за приготовление за бягство, опит
за бягство или бягство през границата;
8. с висше или полувисше образование, ос-
вободени от работа и заставени да работят в
общината, в която живеят, по строителни обек-
ти, в системата на чистотата или в селското
стопанство.
Чл. 13. (1) За получаване на добавката към
пенсията или към сбора от получаваните пен-
сии и за определяне на нейния размер съгласно
чл. 9 ЗПГРРЛ правоимащите лица подават ис-
кане до съответното териториално поделение
на Националния осигурителен институт, къде-
то лицата получават пенсията си. Когато не
разполагат с документите по чл. 4, ал. 2  ЗПГРРЛ,
лицата получават такива, както следва:
1. за изтърпяна присъда по наказателно дело
от общ характер—от Главна дирекция “Изпъл-
нение на наказанията” към Министерството на
правосъдието;
2. за въдворяване в трудововъзпитателни
общежития, лагери и други подобни места или
за незаконно задържане в поделенията на Ми-
нистерството на вътрешните работи—от дирек-
ция “Информация и архив” на Министерството
на вътрешните работи;
3. за насилствено изселване в Съветския
съюз—от Министерството на вътрешните ра-
боти или заверено ксерокопие на архивен доку-
мент от органите на управление на Държавния
архивен фонд;
4. за интернирани, изселвани и заселвани по
административен ред—удостоверение за осно-
ванието и фактическото времетраене на прину-
дителната административна мярка, и за члено-
ве на семейството, изтърпявали заедно с репре-
сираното лице мярката (включително малолет-
ни и непълнолетни), издадено съответно от
Министерството на вътрешните работи или от
кмета на общината, кмета на населеното място
или от друго длъжностно лице по гражданско-
то състояние, или заверено ксерокопие на архи-
вен документ от органите на управление на
Държавния архивен фонд и удостоверение за
наследници или документ за родствена връзка;
5. за принудително трудово мобилизирани-
те—удостоверение за основанието и фактичес-
кото времетраене на трудовата мобилизация,
издадено съответно от Министерството на вът-
решните работи или от органите на управление
на Държавния архивен фонд; размерът на ме-
сечната добавка за тези лица е равен на този по
чл. 9, т. 23 ЗПГРРЛ;
6. за лица с висше или полувисше образова-
ние, които са били освободени от работа и зас-
тавени да работят в общината, в която живеят,
по строителни обекти, в системата на чистота-
та или в селското стопанство—документ, удос-
товеряващ прекратяване на трудовото право-
отношение, документ, че лицето е заставено
да работи в общината, в която живее, по стро-
ителни обекти, в системата на чистотата или в
селското стопанство; за централната комисия
се представят и нотариално заверени деклара-
ции най-малко на две лица, от които да е вид-
но, че освобождаването от работа и заставяне-
то да се работи е свързано с произхода, поли-
тическите убеждения или религиозните вяр-
вания на лицето.
(2) Когато липсват писмени доказателства
относно времетраенето или характера на реп-
ресията, съответният областен управител и те-
риториалните поделения на Националния оси-
гурителен институт служебно искат произнася-
не от централната комисия.